ai4bharat/Pralekha huggingface dataset:
প্রধানমন্ত্রীরদপ্তর
ইউক্রেনের রাষ্ট্রপতি শ্রী ভোলোদিমির জেলেনস্কির সঙ্গে প্রধানমন্ত্রীর টেলিফোনে কথা
নয়াদিল্লি, ২৬ ডিসেম্বর, ২০২২
প্রধানমন্ত্রী শ্রী নরেন্দ্র মোদী ইউক্রেনের রাষ্ট্রপতি শ্রী ভোলোদিমির জেলেনস্কির সঙ্গে সোমবার টেলিফোনে কথা বলেছেন।
জি-২০ গোষ্ঠীর সভাপতি হিসাবে দায়িত্ব গ্রহণের জন্য ভারতকে ইউক্রেনের রাষ্ট্রপতি অভিনন্দন জানান। উন্নয়নশীল দেশে খাদ্য ও জ্বালানী সংক্রান্ত নিরাপত্তা সহ বিভিন্ন গুরুত্বপূর্ণ বিষয় নিয়ে সভাপতি হিসাবে ভারত কাজ করবে বলে শ্রী মোদী জানিয়েছেন।
উভয় নেতা দ্বিপাক্ষিক সহযোগিতাকে আরও শক্তিশালী করতে বিভিন্ন সম্ভাবনা নিয়ে আলোচনা করেছেন। এ বছরের গোড়ার দিকে যেসব ভারতীয় ছাত্রছাত্রী ইউক্রেন থেকে ফিরে এসেছেন, তাঁদের জন্য বিশেষ ব্যবস্থা গ্রহণের অনুরোধ জানিয়েছেন প্রধানমন্ত্রী।
ইউক্রেনে চলমান সংঘাত নিয়ে দুই নেতা মতবিনিময় করেছেন। শ্রী মোদী জোর দিয়ে বলেছেন, অবিলম্বে যুদ্ধ বিরতি কার্যকর করতে হবে এবং মতপার্থক্য দূর করতে দীর্ঘমেয়াদী এক সমাধানসূত্র খুঁজে বের করতে কূটনৈতিক পর্যায়ে আলাপ-আলোচনা করতে হবে। যে কোনও ধরনের শান্তি উদ্যোগে ভারতের সমর্থনের কথা জানিয়ে প্রধানমন্ত্রী বলেছেন, যুদ্ধ বিধ্বস্ত অঞ্চলে ক্ষতিগ্রস্ত সাধারণ মানুষের জন্য মানবিক সাহায্য পাঠাতে ভারত অঙ্গীকারবদ্ধ।
PG/CB/SB
(
বিজ্ঞানওপ্রযুক্তিমন্ত্রক
গঙ্গানদীর নিম্ন প্রবাহে জলের গুণমান অত্যন্ত উদ্বেগজনক: সমীক্ষায় প্রকাশ
নয়াদিল্লি, ০৮ ডিসেম্বর, ২০২১
গঙ্গানদীর নিম্ন প্রবাহে জলের গুণমান অত্যন্ত উদ্বেগজনক পর্যায়ে পৌঁছেছে বলে একদল বিজ্ঞানী জানিয়েছেন। বিজ্ঞানীদের দলটি জলের গুণমান সূচক সম্পর্কিত এক বেসলাইন বা মাপকাঠির উদ্ভাবন করেছেন, যা থেকে গঙ্গার জলের নিম্ন গুণমানের বিষয়টি জানা গেছে। গঙ্গার নিম্ন প্রবাহে জলের গুণমানে ক্রমাগত অবনতি হচ্ছে বলেও বিজ্ঞানী দলটি জানিয়েছেন।
কলকাতার আইআইএসিআর প্রতিষ্ঠানের অধ্যাপক পুণ্যশ্লোক ভাদুড়ির নেতৃত্বে একদল বিজ্ঞানী গঙ্গার নিম্ন প্রবাহে প্রায় ৫০ কিলোমিটার এলাকা জুড়ে ৫৯টি কেন্দ্র থেকে জলের গুণমান নিরীক্ষণ সমীক্ষা চালায়। এই সমীক্ষা থেকে দেখা গেছে, মানব সমাজের ক্রমাগত চাপ এবং নৃতাত্ত্বিক গতিবিধির দরুণ বিভিন্ন শিল্প সংস্থা থেকে নির্গত এবং পুর এলাকার অশোধিত জল গঙ্গায় এসে মিশনে থাকায় জলের দূষণ বাড়ছে। গঙ্গার নিম্ন প্রবাহে কলকাতা মহানগরের অবস্থান খুব কাছে হওয়ায় নদীতে মনুষ্য সমাজের চাপ ক্রমাগত বাড়ছে। এমনকি, গঙ্গানদীর দু’তীরেই মানুষের চাপ ক্রমবর্ধমান। এর ফলে, গঙ্গানদীর নিম্ন প্রবাহে শিল্প নির্গত বর্জ্য এবং পুরসভাগুলির অশোধিত জল পরিস্থিতি আরও জটিল করে তুলেছে। স্বাভাবিকভাবেই এর প্রভাব পড়ছে সুন্দরবনের ম্যানগ্রোভ এবং অত্যন্ত বিলুপ্তপ্রায় গাঙ্গেয় শুশুকের মতো জলজ প্রাণী ও জীববৈচিত্র্যের উপর। এই বিজ্ঞানীদের দলটি গঙ্গানদীর স্বাস্থ্যের অবস্থা মূল্যায়ন করার জন্য জীববৈচিত্রের বিভিন্ন বিষয় এবং নদীতে দ্রবীভূত নাইট্রোজেনের পরিমাণ পরিমাপ করতে সমীক্ষা চালায়। এই সমীক্ষা থেকেই গঙ্গানদীর নিম্ন প্রবাহে জলের ক্রমাগত স্বাস্থ্যাবনতির বিষয়টি প্রকাশ পেয়েছে।
উল্লেখ করা যেতে পারে, কেন্দ্রীয় বিজ্ঞান ও প্রযুক্তি দপ্তরের জল সম্পর্কিত প্রযুক্তি উদ্যোগের আওতায় ঐ বিজ্ঞানী দলটিকে সহায়তা দেওয়া হয়েছিল। সমীক্ষা প্রতিবেদনটি ‘এনভাইরনমেন্ট রিসার্চ কম্যুনিকেশনস্’ নামক বিখ্যাত জার্নালে সম্প্রতি প্রকাশিত হয়েছে। উল্লেখ করা যেতে পারে, এই সমীক্ষার ফলাফল গঙ্গানদীর নিম্ন প্রবাহে দীর্ঘমেয়াদী-ভিত্তিতে নদীর স্বাস্থ্যের নজরদারিতে গুরুত্বপূর্ণ ভূমিকা নেবে।
CG/BD/SB
(Visitor Counter : 112
প্রধানমন্ত্রীরদপ্তর
হিমাচল প্রদেশের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ২৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী হিমাচল প্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন :
“রাজ্যের প্রতিষ্ঠা বার্ষিকী উপলক্ষে হিমাচল প্রদেশের সকলকে আন্তরিক শুভকামনা জানাই। প্রাকৃতিক সৌন্দর্য্যে সমৃদ্ধ এই রাজ্যের পরিশ্রমী মানুষ সর্বদাই দেশসেবায় নিয়োজিত। আগামীদিনে রাজ্যবাসী সাফল্যের নতুন উচ্চতায় পৌঁছন, সেই কামনাই করি।”
PG/CB/DM
(
সংস্কৃতিমন্ত্রক
কেন্দ্রীয় সংস্কৃতি মন্ত্রীর শ্রী প্রহ্লাদ সিং প্যাটেল আজ ভারতীয় সংস্কৃতি পোর্টালের সূচনা করলেন
নয়াদিল্লি, ১০ ডিসেম্বর, ২০১৯
কেন্দ্রীয় সংস্কৃতি এবং পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আজ নতুন দিল্লিতে ভারতীয় সংস্কৃতি ওয়েব পোর্টালের সূচনা করেছেন। এই ওয়েব পোর্টালটির পরিকল্পনা করেছিল কেন্দ্রীয় সংস্কৃতি মন্ত্রক এবং তৈরি করেছে মুম্বাই-এর ইন্ডিয়ান ইন্সটিটিউট অফ টেকনোলজি। ওয়েব পোর্টালে তথ্য যুগিয়েছে ইন্দিরা গান্ধী জাতীয় মুক্ত বিশ্ববিদ্যালয়। ভারতীয় সংস্কৃতির এই ওয়েব পোর্টালটি হল প্রথম সরকার অনুমোদিত পোর্টাল, যেখানে ভারতীয় সংস্কৃতির বিভিন্ন বিষয় তুলে ধরা হয়েছে। এখন থেকে সাধারণ মানুষ এই সিঙ্গল পোর্টালের মাধ্যমে কেন্দ্রীয় সংস্কৃতি মন্ত্রকের বিভিন্ন তথ্য পাওয়া যাবে।
উদ্বোধনী অনুষ্ঠানে কেন্দ্রীয় মন্ত্রী বলেন, প্রধানমন্ত্রীর ডিজিটাল ইন্ডিয়া কর্মসূচির অঙ্গ হিসেবে এই পোর্টালটি তৈরি করা হয়েছে। ভারতীয় সুপ্রাচীন সংস্কৃতির বিভিন্ন দিক এবং তথ্য তুলে ধরা হয়েছে এই পোর্টালের মাধ্যমে। খুব সহজেই এখন থেকে দেশ এবং বিদেশের মানুষ এই পোর্টালের মাধ্যমে বিভিন্ন তথ্য জানতে পারবেন বলে তিনি জানান। কেন্দ্রীয় মন্ত্রী বলেন, ভারত হল বৈচিত্র্যের মধ্যে ঐক্যের দেশ। ভারতের সুদীর্ঘ সংস্কৃতি রয়েছে। কিন্তু দুর্ভাগ্যের বিষয় হল এর মধ্যে মাত্র ১০ শতাংশই বিশ্বের সামনে তুলে ধরা সম্ভব হত। এই পোর্টাল চালু হওয়ার পরে সেটি দূর করা যাবে বলেও তিনি জানান। পোর্টালে বিভিন্ন সংগ্রহশালা, প্রতিষ্ঠান, পাঠাগারের তথ্য, ছবি, দৃশ্য-শ্রাব্য, ফাইল তুলে ধরা হয়েছে। বর্তমানে ৯০ লক্ষ বিষয় সম্পর্কে বিভিন্ন তথ্য পাওয়া যাবে এই পোর্টালের মাধ্যমে ইংরাজি ও হিন্দি ভাষাতে। ভবিষ্যতে আঞ্চলিক ভাষাতেও পোর্টালের বিভিন্ন তথ্য পাওয়া যাবে বলেও আশা প্রকাশ করেন কেন্দ্রীয় মন্ত্রী।
SSS/SS/NS
(Visitor Counter : 108
তথ্যওসম্প্রচারমন্ত্রক
দূরদর্শনের নটি ডিএসএনজি ভ্যানের যাত্রা সূচনা করলেন কর্ণেল রাজ্যবর্ধন রাঠোর
নয়াদিল্লি, ১১ সেপ্টেম্বর, ২০১৮
দূরদর্শনের নটি ডিএসএনজি ভ্যানের আনুষ্ঠানিক যাত্রার সূচনা করলেন স্বাধীন দায়িত্বপ্রাপ্ত কেন্দ্রীয় তথ্য ও সম্প্রচার এবং ক্রীড়া ও যুব বিষয়ক প্রতিমন্ত্রী  কর্ণেল রাজ্যবর্ধন রাঠোর। কেন্দ্রীয় তথ্য ও সম্প্রচার মন্ত্রকের সচিব শ্রী অমিত খারে, দূরদর্শনের মহানির্দেশক শ্রীমতী সুপ্রীয়া সাহু এবং অন্যান্য আধিকারিকরা এই উপলক্ষ্যে সেখানে উপস্হিত ছিলেন।
অনুষ্ঠানে কর্ণেল রাঠোর বলেন, বর্তমান সরকার ‘এ্যাক্ট ইস্ট’ নীতির ওপর গুরুত্ব দিচ্ছে এবং এর প্রেক্ষিতে উত্তরপূর্ব ভারতে প্রচুর উন্নয়নমূলক কাজ হচ্ছে। তবে দেশের উত্তরপূর্বাঞ্চলের জন্য আরও ডিএসএনজি ভ্যানের প্রয়োজন রয়েছে যেগুলির সাহায্যে ভারতের ঐ অঞ্চলের উন্নয়নমূলক সংবাদ আরও বেশি করে মানুষের কাছে পৌঁছে দেওয়া যায়।
সরাসরি সম্প্রচারের জন্য দূরদর্শনের সম্প্রচার ক্ষমতা বৃদ্ধির যে কর্মসূচি হাতে নেওয়া হয়েছে, সেই অনুসারে ন’টি নতুন সি-ব্যান্ড ডিএসএনজি ভ্যান আনা হয়েছে যেগুলি এইচডি সিগন্যাল আপলিঙ্ক করার ক্ষমতা রাখে। বাণিজ্যিক দরপত্রের সাহায্যে ২২.৮৩ কোটি টাকা ব্যয়ে এই ভ্যানগুলি কেনা হয়েছে।
এই ভ্যানগুলির মধ্যে চারটি পাঠানো হবে গ্যাংটক, কোহিমা, ইমফল এবং আগরতলায়। এই ভ্যানগুলি সংবাদ সংগ্রহে সাহায্য করবে। পাশাপাশি, প্রচারের আলো পায়নি এমন বহু কর্মসূচির ওপরও আলোকপাত করা সম্ভব হবে। প্রসঙ্গত, নতুন ডিএসএনজি ইউনিট এলাহাবাদ, বিশাখাপত্তনম, চন্ডিগড়, জগদলপুর এবং পুণেতেও পাঠানো হচ্ছে।
সারা দেশে দূরদর্শনের ৩৪টি ডিএসএনজি ভ্যান রয়েছে। এরমধ্যে ১৬টি সি ব্যান্ডে চালু রয়েছে এবং বাদবাকি ১৮টি কেইউ ব্যান্ডে চালু রয়েছে।
CG/SSS/NS/…
(Visitor Counter : 85
স্বাস্থ্যওপরিবারকল্যাণমন্ত্রক
দেশে গত ২৪ ঘন্টায় ৬৫,০৮১ জন আরোগ্য লাভ করেছেন অন্যদিকে ৬৯,৯২১ জন নতুন করে আক্রান্ত হয়েছেন
গত ২৪ ঘন্টায় আরও ৮১৯ জনের মৃত্যু হয়েছে
নয়াদিল্লি, ১ সেপ্টেম্বর, ২০২০
দেশে গত পাঁচদিন ধরে দৈনিক ভিত্তিতে ৬০ হাজারের বেশি আরোগ্য লাভের যে প্রবণতা অব্যাহত রয়েছে, তার সঙ্গে সঙ্গতি রেখেই গত ২৪ ঘন্টাতেও আরোগ্য লাভ করেছেন ৬৫,০৮১ জন। এর ফলে, দেশে করোনায় আক্রান্ত ব্যক্তির আরোগ্য লাভের সংখ্যা বেড়ে হয়েছে ২৮ লক্ষ ৩৯ হাজার ৮৮২। একইভাবে, কোভিড-১৯ আক্রান্তদের মধ্যে সুস্থতার হার আরও বেড়ে হয়েছে ৭৭ শতাংশ। দেশে নিশ্চিতভাবে করোনায় আক্রান্তের সংখ্যার তুলনায় আরোগ্য লাভের সংখ্যা এখন ৩.৬১ গুণ বেশি। দেশে আজ পর্যন্ত নিশ্চিতভাবে করোনায় আক্রান্তের সংখ্যা ৭ লক্ষ ৮৫ হাজার ৯৯৬-এর তুলনায় আরোগ্য লাভের সংখ্যা ২০ লক্ষ ৫৩ হাজারের বেশি।
দেশে জুলাই মাসের প্রথম সপ্তাহে আরোগ্য লাভের সংখ্যা আগস্ট মাসের শেষ সপ্তাহের তুলনায় চারগুণ বেড়েছে।
দেশে গত ২৪ ঘন্টায় পাঁচটি রাজ্য থেকে এযাবৎ সর্বাধিক সংখ্যায় আক্রান্তের খবর মিলেছে। এই রাজ্যগুলি হল – মহারাষ্ট্র , অন্ধ্রপ্রদেশ , কর্ণাটক , তামিলনাড়ু  এবং উত্তরপ্রদেশ । এই পাঁচটি রাজ্যের আক্রান্তের সংখ্যা দেশে গত ২৪ ঘন্টায় মোট আক্রান্তের প্রায় ৫৬ শতাংশ।
অবশ্য এই পাঁচটি রাজ্য থেকেই আবার গত ২৪ ঘন্টায় সর্বাধিক সংখ্যায় করোনা আক্রান্ত ব্যক্তি আরোগ্য লাভ করেছেন অথবা হাসপাতাল থেকে ছাড়া পেয়েছেন। দেশে গত ২৪ ঘন্টায় যে ৬৫,০৮১ জন ব্যক্তি আরোগ্য করেছেন তার ৫৮.০৪ শতাংশই এই পাঁচটি রাজ্য থেকে। পরিসংখ্যান অনুযায়ী, সর্বাধিক ১১,১৫৮ জন রোগী আরোগ্য লাভ করেছেন মহারাষ্ট্র থেকে। এরপর রয়েছে অন্ধ্রপ্রদেশ ও কর্ণাটক। এই দুই রাজ্যে আরোগ্য লাভের সংখ্যা যথাক্রমে ৮,৭৭২ এবং ৭,২৩৮। এদিকে তামিলনাড়ুতে সুস্থতার সংখ্যা গত ২৪ ঘন্টায় ৬,০০৮ এবং উত্তরপ্রদেশে এই সংখ্যা ৪,৫৯৭।
দেশে গত ২৪ ঘন্টায় যে ৮১৯ জনের মৃত্যু হয়েছে তার ৬৫.৪ শতাংশ বা ৫৩৬ জনেরই মৃত্যু হয়েছে এই পাঁচটি রাজ্যে। সবথেকে বেশি মৃত্যুর খবর মিলেছে মহারাষ্ট্র থেকে ১৮৩ জনের। এরপর রয়েছে কর্ণাটক , তামিলনাড়ু , অন্ধ্রপ্রদেশ  এবং উত্তরপ্রদেশ 
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
প্রধানমন্ত্রীরদপ্তর
রাষ্ট্রসংঘের শান্তি রক্ষা বাহিনীতে ভারতীয় নারী শক্তির অংশগ্রহণকে স্বাগত জানালেন প্রধানমন্ত্রী
নয়াদিল্লি, ০৬ জানুয়ারি, ২০২৩
UNISFA – এর আবেই-তে রাষ্ট্রসংঘ মিশনে নারী শান্তি রক্ষা বাহিনী নিযুক্ত করায় ভারতীয় সেনাবাহিনীর জন্য গর্ব প্রকাশ করেছেন প্রধানমন্ত্রী শ্রী নরেন্দ্র মোদী। তিনি বলেছেন যে, রাষ্ট্রসংঘের শান্তি রক্ষা বাহিনীতে ভারতের সক্রিয় অংশগ্রহণের এক বিশেষ ঐতিহ্য রয়েছে।
ভারতীয় সেনাবাহিনীর এডিজি পিআই – এর এক ট্যুইট বার্তার উত্তরে প্রধানমন্ত্রী বলেছেন, “এই ঘটনার জন্য আমি গর্বিত। রাষ্ট্রসংঘের শান্তি রক্ষা মিশনে সক্রিয় অংশগ্রহণের এক বিশেষ ভারতীয় ঐতিহ্য রয়েছে। দেশের নারী শক্তির তাতে অংশগ্রহণ আমাদের সকলের কাছেই এক বিশেষ আনন্দের বিষয়”।
PG/SKD/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩১ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৬ কোটি ৩ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ১৮ লক্ষ ৩১ হাজার ২৬৮।
দেশে বর্তমানে করোনায় আক্রান্তের হার মোট আক্রান্তের ৪.৪৩ শতাংশ।
কোভিড মুক্তের হার বর্তমানে ৯৪.৩৭ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ৬২ হাজার ৬২৮ জন। এখনও পর্যন্ত সুস্থ হয়ে উঠেছেন ৩ কোটি ৮৯ লক্ষ ৭৬ হাজার ১২২।
দেশে গত ২৪ ঘণ্টায় নতুন করে আক্রান্ত ২ লক্ষ ৯ হাজার ৯১৮ জন।
দৈনিক সংক্রমণের হার ১৫.৭৭ শতাংশ।
সাপ্তাহিক সংক্রমণের হার ১৫.৭৫ শতাংশ।
এখনও পর্যন্ত নমুনা পরীক্ষা হয়েছে ৭২ কোটি ৮৯ লক্ষ।
গত ২৪ ঘণ্টায় ১৩ লক্ষ ৩১ হাজার ১৯৮টি নমুনা পরীক্ষা হয়েছে।
CG/CB/SB
(Visitor Counter : 86
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য, রাজ্য/কেন্দ্রশাসিত অঞ্চলগুলিতে টিকার যোগান
রাজ্য/কেন্দ্রশাসিত অঞ্চলগুলিকে ৬০ কোটি ২৫ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ২০ লক্ষেরও বেশি ডোজ রয়েছে, আরও ১ কোটি ৫১ লক্ষ ডোজ সরবরাহ করা হবে
নতুন দিল্লি, ২৮ আগস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৬০ কোটি ২৫ লক্ষ ৯৫ হাজার ২৫০টি টিকার ডোজ সরবরাহ করা হয়েছে। এছাড়াও রাজ্য ও কেন্দ্রশাসিত অঞ্চলগুলিকে আরও ১ কোটি ৫১ লক্ষ ৫৮ হাজার ৬৫০টি টিকার ডোজ সরবরাহ করা হবে।
এমনকি, রাজ্য/কেন্দ্রশাসিত অঞ্চলগুলির কাছে ৪ কোটি ২০ লক্ষ ৫৮ হাজার ৩১৬টি টিকার ডোজ হাতে রয়েছে।
CG/BD/AS/
(Visitor Counter : 110
পরিবেশওঅরণ্যমন্ত্রক
২০২২-এ প্রথমবার দেশজুড়ে একসঙ্গে হাতি ও বাঘ গণনা করা হবে; বিশ্ব হাতি দিবসে প্রকাশিত সংখ্যা নিরূপণ পদ্ধতির প্রয়োগ করা হবে
নয়াদিল্লি, ১২ আগস্ট, ২০২১
সারা দেশে ২০২২-এ হাতি ও বাঘের সংখ্যা নিরূপণের যে পদ্ধতি প্রয়োগ করা হবে তা আজ প্রকাশ করেছেন কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভুপেন্দর যাদব। মন্ত্রক এই প্রথমবার একসঙ্গে হাতি ও বাঘের গণনার সিদ্ধান্ত নিয়েছে। বিশ্ব হাতি দিবস উপলক্ষে আজ এই গণনা পদ্ধতি প্রকাশ করা হয়।
এই উপলক্ষে কেন্দ্রীয় পরিবেশ মন্ত্রী শ্রী যাদব হাতি সংরক্ষণে স্থানীয় মানুষের সক্রিয় সহযোগিতার ওপর জোর দিয়ে বলেন, হাতি সংরক্ষণে তৃণমূল স্তর পর্যন্ত প্রয়াস গ্রহণ অত্যন্ত জরুরি। এর ফলে, মানুষ ও হাতির মধ্যে সংঘাত কমানো সম্ভব হবে। তিনি বলেন, সংখ্যা নিরূপণ পদ্ধতিতে মানোন্নয়ন ও সঙ্গতি বজায় রাখা অত্যন্ত জরুরি। এর ফলে, সঠিক সংখ্যা নির্ণয় করা সম্ভব হয়। সম্পূর্ণ বিজ্ঞান-ভিত্তিক এই নিরূপণ পদ্ধতি প্রয়োগের ফলে সঠিক সংখ্যা জানা সম্ভব হবে। দেশে হাতি ও বাঘের সংখ্যা একসঙ্গে নিরূপণের যে প্রয়াস গ্রহণ করা হয়েছে তাতে তিনি সন্তোষ প্রকাশ করেন।
বিভাগীয় প্রতিমন্ত্রী শ্রী অশ্বিনী কুমার চৌবে বলেন, হাতি সংরক্ষিত হলে অরণ্য সুরক্ষিত হবে এবং অরণ্যভূমি সুরক্ষিত হলে সমগ্র বাস্ততন্ত্রই নিরাপদ হয়ে উঠবে। প্রকৃতি ও বন্যপ্রাণীর সঙ্গে সমন্বয় বজায় রেখে সহাবস্থানের চিরাচরিত ভারতীয় সংস্কৃতির প্রসঙ্গ উল্লেখ করে শ্রী চৌবে বলেন, পরম্পরাগত এই রীতি এগিয়ে নিয়ে যেতে যুব সমাজকে বড় ভূমিকা নিতে হবে।
এই উপলক্ষে দুই মন্ত্রী পাক্ষিক পত্রিকা ‘ট্রাম্পেট’-এর চতুর্থ সংস্করণ প্রকাশ করেন। এবারের সংস্করণে রাজ্য বন দপ্তরগুলির পাশাপাশি বিভিন্ন প্রতিষ্ঠান ও সংগঠনের পক্ষ থেকে হাতি সংরক্ষণে যে সমস্ত ব্যবস্থা গ্রহণ করা হয়েছে তা প্রকাশিত হয়েছে। উল্লেখ করা যেতে পারে, এবারের বিশ্ব হাতি দিবস উদযাপনের অঙ্গ হিসেবে সপ্তাহব্যাপী আজাদি কা অমৃত মহোৎসবের আয়োজন করেছে মন্ত্রক। ওয়াইল্ড লাইফ ইনস্টিটিউট অফ ইন্ডিয়া, ডব্লিউ.ডব্লিউ.এফ. ইন্ডিয়া, এবং ডব্লিউ.টি.আই.-এর সঙ্গে অংশীদারিত্বে মন্ত্রক সপ্তাহব্যাপী এই কর্মসূচির আয়োজন করেছে। কর্মসূচির অঙ্গ হিসেবে অনলাইনে চিত্রাঙ্কন ও প্রবন্ধ প্রতিযোগিতার আয়োজন করা হয়। দুই মন্ত্রী এই প্রতিযোগিতায় বিজয়ীদের নাম ঘোষণা করেন।
আই.ইউ.সি.এন. ইতিমধ্যেই এশীয় প্রজাতির হাতিকে ‘সঙ্কটগ্রস্ত পশু’র তালিকায় নথিভুক্ত করেছে। ভারত বাদে অধিকাংশ রাষ্ট্রেই বন্য হাতির অনুকূল পরিবেশ ও বাসস্থানের সঙ্কট দেখা দিয়েছে। একইসঙ্গে, চোরাশিকারীদের অত্যাচারও বেড়েছে। বর্তমান পরিসংখ্যান অনুযায়ী, এশীয় প্রজাতির হাতির সংখ্যা প্রায় ৫০ থেকে ৬০ হাজার। এর মধ্যে ভারতেই বন্য পরিবেশে প্রায় ৬০ শতাংশ হাতি রয়েছে। ভারতীয় হাতিকেও পরিযায়ী শ্রেণীর পশু হিসেবে অ্যাপেনডিক্স-১-এ তালিকাভুক্ত করা হয়েছে। এর ফলে, দেশে হাতি সংরক্ষণের গুরুত্ব আরও বেড়েছে।
হাতি সংরক্ষণে উপযুক্ত বাসস্থান গড়ে তুলতে, চোরাশিকারীদের কবল থেকে হাতিকে রক্ষা করতে এবং বন্দী থাকা হাতিদের উপযুক্ত দেখভাল ও চিকিৎসা প্রদানে বিভিন্ন অংশীদারদের সঙ্গে নিয়ে প্রতি বছর আজকের দিনটি বিশ্ব হাতি দিবস হিসেবে উদযাপিত হয়। হাতি ভারতের প্রাকৃতিক ঐতিহ্যের প্রতীক। তাই, ভারতেও স্থলভূমির সর্ববৃহৎ স্তন্যপায়ী এই প্রাণীটির সংরক্ষণে সচেতনতা প্রচারের জন্য দিনটি যথাযথভাবে উদযাপন করা হয়। এ বছর নতুন দিল্লির ইন্দিরা পর্যাবরণ ভবনে বিশ্ব হাতি দিবস উদযাপন করা হচ্ছে। এই উপলক্ষে মন্ত্রকের উচ্চপদস্থ আধিকারিকরা ছাড়াও বিভিন্ন রাজ্যের বন দপ্তর ও প্রতিষ্ঠানের প্রতিনিধিরা উপস্থিত ছিলেন।
CG/BD/DM
(Visitor Counter : 224
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ এর ভীতি সত্ত্বেও গান্ধী জয়ন্তীতে খাদি ইন্ডিয়ার কনট প্লেস বিক্রয় কেন্দ্রে রেকর্ড ১.০২ কোটি টাকার সামগ্রী বিক্রি
নয়াদিল্লি, ০৪ অক্টোবর, ২০২০
কোভিড-১৯ ভীতি সত্ত্বেও এবারের গান্ধী জয়ন্তীতে খাদি অনুরাগীদের উদ্যম ছিল চোখে পড়ার মতো। গান্ধী জয়ন্তী অর্থাৎ দোসরা অক্টোবর  দিল্লির কনট প্লেসে খাদি ইন্ডিয়ার যে ফ্ল্যাগশিপ বিক্রয় কেন্দ্র রয়েছে, সেখান থেকে ১ কোটি টাকারও বেশি খাদি সামগ্রী বিক্রি হয়েছে। সেদিন খাদি ইন্ডিয়ার এই বিক্রয় কেন্দ্র থেকে করোনা মহামারীজনিত পরিস্থিতি সত্ত্বেও রেকর্ড ১ কোটি ২ লক্ষ ১৯ হাজার ৪৯৬ কোটি টাকার বিভিন্ন সামগ্রী বিক্রি হয়েছে। গত বছর ঐ একই দিনে কনট প্লেসের খাদি ইন্ডিয়ার এই বিক্রয় কেন্দ্রে খাদি সামগ্রী বিক্রয়ের পরিমাণ ছিল ১ কোটি ২৭ লক্ষ টাকা।
খাদি ইন্ডিয়ার কনট প্লেসে এই বিক্রয় কেন্দ্রে গত শুক্রবার গ্রাহকদের মোট ১ হাজার ৬৩৩টি বিল দেওয়া হয়েছে। প্রতি বিল বা রশিদে ক্রয়ের পরিমাণ ছিল গড় ৬ হাজার ২৫৮ টাকা। খাদি ইন্ডিয়ার এই বিক্রয় কেন্দ্র সকাল থেকেই ভিন্ন বয়সী গ্রাহকদের লম্বা লাইন চোখে পড়ে। উল্লেখ করা যেতে পারে, খাদি ও গ্রামোদ্যোগ কমিশন  জাতির জনক মহাত্মা গান্ধীর ১৫১তম জন্মবার্ষিকী উদযাপনের অঙ্গ হিসাবে সবধরনের সামগ্রীতে বার্ষিক ২০ শতাংশ বিশেষ ছাড়ের সুবিধা ঘোষণা করে।
কমিশনের চেয়ারম্যান শ্রী বিনয় কুমার সাক্সেনা যথার্থই বলেছেন, প্রধানমন্ত্রী খাদি সামগ্রী কেনার জন্য একাধিকবার যে আবেদন করেছেন, তার প্রেক্ষিতে এবং সব বয়সী, বিশেষ করে যুবসম্প্রদায়ের মধ্যে খাদি সামগ্রীর প্রতি বাড়তি আকর্ষণ তৈরি হওয়ায় রেকর্ড এই বিক্রি সম্ভব হয়েছে। করোনা মহামারী সত্ত্বেও বহু মানুষ খাদি সামগ্রী কেনার জন্য বিক্রয় কেন্দ্রগুলিতে উপস্থিত হয়েছেন, যা খাদি সামগ্রীর প্রতি ক্রমবর্ধমান জনপ্রিয়তার একটি সুস্পষ্ট প্রতিফলন। শ্রী সাক্সেনা আরও বলেন, খাদি এখন একটি পারিবারিক ব্র্যান্ড হয়ে উঠেছে। এর জনপ্রিয়তা ক্রমশ বাড়ছে। সেই সঙ্গে, খাদি অনুরাগীদের সংখ্যাও ক্রমবর্ধমান। খাদি উৎপাদন কয়েকগুণ বৃদ্ধি পাওয়া সত্ত্বেও কমিশন সামগ্রীগুলির গুণমান সুনিশ্চিত করার ওপর জোর দিয়ে আসছে। তিনি আরও জানান, এ বছর খাদি সামগ্রী বিক্রির পরিমাণ যথেষ্ট সন্তোষজনক। কারণ, মহামারী সত্ত্বেও খাদির প্রতি সাধারণ মানুষের অনুরাগের কোনও ভাটা পড়েনি।
বিশেষ করে, এ বছর খাদি সামগ্রীর রেকর্ড বিক্রি বিশেষ তাৎপর্যপূর্ণ হয়ে উঠেছে। কোভিড-১৯ লকডাউনের সময় প্রায় সমস্ত কর্মকান্ডই যখন এক প্রকার থমকে গিয়েছিল, তখন কমিশন সারা দেশে খাদি সামগ্রী বিক্রয়ে একাধিক পদক্ষেপ গ্রহণ করে।এই লক্ষ্যে কমিশন প্রচলিত খাদি সামগ্রী বিক্রির পাশাপাশি, ফেসমাস্ক, ব্যক্তিগত হাইজিন সামগ্রী, যেমন – হ্যান্ড ওয়াশ ও হ্যান্ড স্যানিটাইজার উৎপাদন করেছে।
CG/BD/SB
(Visitor Counter : 142
কৃষিমন্ত্রক
কলকাতার আঞ্চলিক কেন্দ্রীয় সমন্বিত কীট প্রবন্ধন কেন্দ্রর উদ্যোগে তিনটি “কিষানগোষ্ঠীর” আয়োজন
কলকাতা, ২২শে আগস্ট, ২০২১
ভারতের স্বাধীনতার ৭৫তম বর্ষে কেন্দ্রীয় কৃষি এবং কৃষক কল্যাণ মন্ত্রকের অধীনে কলকাতার আঞ্চলিক কেন্দ্রীয় সমন্বিত কীট প্রবন্ধন কেন্দ্রর উদ্যোগে তিনটি “কিষান গোষ্ঠী”র আয়োজন করা হয়। ১৮ই আগস্ট পূর্ব বর্ধমানের মেমারী ১ নম্বর ব্লকের সহ কৃষি অধিকর্তার দপ্তরে , ১৯শে আগস্ট উত্তর চব্বিশ পরগণার বসিরহাট ১ নম্বর ব্লকের শিবহাটির আধানীতে সহ কৃষি অধিকর্তার দপ্তরে এবং ২১শে আগস্ট রাজ্য সরকারের কৃষি বিপণন দপ্তর র সহযোগিতায় দক্ষিণ চব্বিশ পরগণার ভাঙ্গর ২ নম্বর ব্লকের শোনপুরে এই অনুষ্ঠানগুলি আয়োজিত হয়। এই প্রশিক্ষণ কর্মসূচিতে মোট ১৪০ জন কৃষক অংশগ্রহণ করেন এবং তাদের সুসংহত কীট নিয়ন্ত্রণের মৌলিক ধারণা এবং তা নিয়ন্ত্রণের বিভিন্ন কৌশল সম্পর্কে জানানো হয়। কেন্দ্রীয় সমন্বিত কীট প্রবন্ধন কেন্দ্রর ভারপ্রাপ্ত আধিকারিক এবং উদ্ভিদ রোগ বিজ্ঞানের সহায়ক নির্দেশক ড.পাবেল মজুমদার, সুসংহত কীট নিয়ন্ত্রণের প্রয়োজনীয়তা সম্পর্কে কৃষকদের বিস্তারিত জানিয়েছেন। নির্বিচারে কীটনাশকের ব্যবহারের ফলে শুধু কৃষিপণ্যের ক্ষতি হয় না, এর বিরূপ প্রভাব কৃষকদের উপরও পরে। মেমারীতে রাজ্য সরকারের পিপি এন্ড কিউসির যুগ্ম নির্দেশক শ্রী মীর ফারহাদ হোসেন, এবং মেমারীর সহ-কৃষিঅধিকর্তার দপ্তরের উপ-নির্দেশক, শ্রী নীলকান্ত সাহা, ভাঙ্গরে কৃষিকর্মাধ্যক্ষ শ্রী আব্দুল রহিম, ভাঙ্গর সবজি উৎপাদক সংস্থার সদস্যবৃন্দ এবং পশ্চিমবঙ্গ সবজি রপ্তানি কারক সমিতি সদস্য শ্রী লিটন সাহা কৃষকদের নানা বিষয়ে পরামর্শ দেন। কেন্দ্রীয় সমন্বিত কীট প্রবন্ধন কেন্দ্রর ভারপ্রাপ্ত আধিকারিক এবং উদ্ভিদ রোগ বিজ্ঞানের সহায়ক নির্দেশক শ্রীমতী এন অনিতা দেবী ফেরোমোন ফাঁদের উপকারিতা এবং ক্ষেতে কীটনাশক প্রয়োগ কমাতে কি করা উচিৎ সে বিষয়ে আলোচনা করেছেন। বনস্পতি সংরক্ষণ অধিকারিক শ্রীমতি সীমা চৌধুরী মাটিতে কীটপতঙ্গ ও রোগ মোকাবিলায় সঠিক মাটি ব্যবস্থাপনার ভূমিকা সম্পর্কে আলোচনা করেছেন। এপিপিও  শ্রী সন্দীপ কুমার মৌর্য ও শ্রীমতী বিনালতা ক্যাংজ্যাম দেখিয়েছেন কিভাবে বাড়িতে ট্রাইকোডার্মা  তৈরি করা যায়, গুড়, মিথাইল ইউজিনল এবং কিউ-লুর ব্যবহার করে ফলের মাছির ফাঁদ তৈরি করা যায়। এর ফলে বাজার থেকে আর এগুলি কিনতে হবে না এবং অর্থের সাশ্রয় হয়। এ ছাড়াও কৃষিকাজে বিভিন্ন পন্থা পদ্ধতি নিয়ে বিস্তারিত আলোচনা হয়েছে। সুসংহত কীট নিয়ন্ত্রণের মৌলিক ধারণা পেয়ে অংশগ্রহণকারী কৃষকরা উপকৃত হয়েছেন। এই অনুষ্ঠানগুলি রাজ্য কৃষি দপ্তর, কৃষি বিপণন দপ্তরের সুফল বাংলার সহযোগিতায় আয়োজিত হয়েছে।
ছবির শিরোনামঃ- কলকাতার আঞ্চলিক কেন্দ্রীয় সমন্বিত কীট প্রবন্ধন কেন্দ্রর উদ্যোগে “কিষান গোষ্ঠী” অনুষ্ঠানে সুসংহত কীট নিয়ন্ত্রণের মৌলিক ধারণা কৃষকদের দেওয়া হচ্ছে
CG/CB/
(Visitor Counter : 41
স্বাস্থ্যওপরিবারকল্যাণমন্ত্রক
উত্তর পূর্বাঞ্চলের রাজ্যগুলিতে সংক্রমনের শৃঙ্খল ভাঙতে কেন্দ্র বিশেষ গুরুত্ব দিয়েছে
স্বাস্থ্য সচিব উত্তরপূর্বের ৮টি রাজ্যের ব্যবস্থাপনার কৌশল পর্যালোচনা করেছেন
নয়াদিল্লী, ১১ সেপ্টেম্বর, ২০২০
কেন্দ্রীয় স্বাস্থ্য সচিব আজ উত্তরপূর্বাঞ্চলের ৮টি রাজ্যের কোভিড ব্যবস্থাপনা এবং ওই সব রাজ্যগুলিতে সংক্রমণ আটকাতে কি কি ব্যবস্থা নেওয়া হয়েছে তা নিয়ে ভিডিও কনফারেন্সের মাধ্যমে পর্যালোচনা বৈঠক করেছে। অরুণাচলপ্রদেশ, অসম, মনিপুর, মিজোরাম, মেঘালয়, নাগাল্যান্ড, ত্রিপুরা এবং সিকিম- এই ৮টি রাজ্যের প্রধান সচিব, স্বাস্থ্য সচিব সহ উচ্চপদস্থ আধিকারিকরা এই বৈঠকে যোগ দিয়েছিলেন। যদিও ওই ৮টি রাজ্যে দেশের মোট সংক্রমিত চিকিৎসাধীনের ৫ শতাংশেরও কম মানুষ রয়েছেন।
অসমে ২৯ হাজার ৬৯০ জন সংক্রমিত চিকিৎসাধীন রয়েছেন যা উত্তর পূর্বাঞ্চলের বর্তমান মোট চিকিৎসাধীনের ৬৮ শতাংশ। ত্রিপুরায় ৭ হাজার ৩৮৩ জন সংক্রমিত চিকিৎসাধীন রয়েছেন- উত্তর পূর্বাঞ্চলের মোট হিসেবের ১৭ শতাংশ। অরুণাচলপ্রদেশে ১ হাজার ৬৫৮ জন, মনিপুরে ১ হাজর ৬৩৩ জন, মেঘালয়ে ১ হাজার ৪৩৪ জন, নাগাল্যান্ডে ৮৩৪ জন, মিজোরামে ৫৮৩ জন এবং সিকিমে ৫৩২ জন সংক্রমিত চিকিৎসাধীন আছেন। গত ২৪ ঘন্টায় নতুন করে অসমে ২ হাজার ৭৩৯ জন, ত্রিপুরায় ৫৫৯ জন, অরুণাচলপ্রদেশে ১২৭ জন, মনিপুর ১০৮, মেঘালয়ে ৯৯, নাগাল্যান্ডে ২৬১, মিজোরামে ১৪১ ও সিকিমে ২০ জন সংক্রমিত হয়েছেন। সংক্রমিতদের মধ্যে মৃত্যুর হার অসমে ০.৩ শতাংশ, ত্রিপুরায় ০.৯৭ শতাংশ, অরুণাচলপ্রদেশে ০.১৬ শতাংশ, মনিপুরে ০.৫৯ শতাংশ, মেঘালয়ে ০.৬১ শতাংশ, নাগাল্যান্ডে ০.২২ শতাংশ এবং সিকিমে ০.৩৫ শতাংশ। মিজোরামে কোন সংক্রমিত এখনো পর্যন্ত মারা যাননি।
কেন্দ্রীয় স্বাস্থ্য সচিব এই রাজ্যগুলিকে পরামর্শ দিয়েছেন, তারা যেন প্রতিরোধমূলক ব্যবস্থা বজায় রাখেন এবং নমুনা পরীক্ষার হার বৃদ্ধি করেন। যেসব সংক্রমিত হাসপাতালে চিকিৎসাধীন, তাঁদের যথাযথ চিকিৎসার ওপরও তিনি জোর দিয়েছেন। এই ৮টি রাজ্যের প্রতিনিধিরা কোভিড-১৯এর বিষয়ে নিজ নিজ রাজ্যের বিস্তারিত তথ্য জানিয়েছেন এবং আগামী ১ মাস তারা কি কি পরিকল্পনা করেছেন সে নিয়ে আলোচনা হয়েছে।
আরটিপিসিআর এবং র্যাপিড অ্যান্টিজেন টেস্ট করানোর পাশাপাশি যাদের সংক্রমণের লক্ষণ দেখা গেছে অথচ অ্যান্টিজেন টেস্টে নেগেটিভ রিপোর্ট এসেছে তাদের আবারও নমুনা পরীক্ষা করানোর পরামর্শ দেওয়া হয়েছে।
রাজ্যগুলিকে নিম্নলিখিত ব্যবস্থাগুলি যথাযথ পালনের পরামর্শ দেওয়া হয়েছে
১. সংক্রমণ প্রতিহত করার জন্য প্রয়োজনীয় নিষেধাজ্ঞা বজায় রাখা, শারীরিক দূরত্ব বজায় রেখে চলা এবং বাড়ি বাড়ি গিয়ে সংক্রমণের বিষয়ে খোঁজ নেওয়া।
২. আরটি-পিসিআর টেস্ট সমস্ত রাজ্যে বাড়ানোর মধ্য দিয়ে সংক্রমিতদের দ্রুত শনাক্ত করতে হবে।
৩. হোম আইসোলেশনে যারা রয়েছেন তাদের নিয়মিত খোঁজখবর নেওয়া এবং যদি কারুর হাসপাতালে যাওয়ার প্রয়োজন হয় তাহলে তাকে দ্রুত হাসপাতালে ভর্তি করতে হবে।
৪. যারা বিভিন্ন জটিল অসুখে ভুগছেন এবং প্রবীন নাগরিকদের জন্য হাসপাতালে ভর্তি সহ অন্যান্য চিকিৎসা পরিষেবা নিশ্চিত করতে হবে।
৫. মৃত্যুর হার যাতে ১ শতাংশের কম থাকে সেদিকে উদ্যোগী হতে হবে।
সমস্ত রাজ্যের উচ্চপদস্থ আধিকারিকদের এই মহামারীর মোকাবিলায় প্রয়োজনীয় নীতি নির্দেশিকা যথাযথভাবে মেনে চলার আহ্বান জানানো হয়েছে।
CG/CB/NS
(Visitor Counter : 136
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম মন্ত্রী ইন্ডিয়ান অয়েলের টিকরিকালান টার্মিনাল থেকে রান্নার কাজে ব্যবহৃত তেল ভিত্তিক বায়ো ডিজেলের প্রথম সরবরাহের সূচনা করেছেন
নয়াদিল্লী, ৪ মে, ২০২১
কেন্দ্র পেট্রোলিয়াম ও প্রাকৃতিক গ্যাস, ইস্পাত মন্ত্রী শ্রী ধর্মেন্দ্র প্রধান আজ দূর নিয়ন্ত্রিত ব্যবস্থাপনার মাধ্যমে ইওআই প্রকল্পের আওতায় দিল্লীর টিকরিকালান টার্মিনাল থেকে রান্নার কাজে ব্যবহৃত তেল ভিত্তিক বায়ো ডিজেল মিশ্রিত ডিজেলের প্রথম সরবরাহের সূচনা করেছেন। অনুষ্ঠানে উপস্থিত ছিলেন পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর এবং ইন্ডিয়ান অয়েলের চেয়ারম্যান শ্রী এস এম বৈদ্য।
রান্নার কাজে ব্যবহৃত তেলকে বায়ো ডিজেলে রূপান্তর এবং সম্ভারের জন্য একটি ইকো ব্যবস্থাপনা তৈরি করতে ও উদ্যোগপতিদের জন্য সুযোগ তৈরি করে দিতে পেট্রোলিয়াম ও প্রাকৃতিক গ্যাস, ইস্পাত মন্ত্রক স্বাস্থ্য ও পরিবার কল্যাণ, বিজ্ঞান ও প্রযুক্তি, ভূবিজ্ঞান মন্ত্রকের সঙ্গে যৌথভাবে ২০১৯ সালের ১০ আগস্ট বিশ্ব জৈব জ্বালানী দিবসের অনুষ্ঠানে ‘রান্নার কাজে ব্যবহৃত তেল থেকে জৈব উৎপাদিত বায়ো ডিজেল সংগ্রহ’ করার বিষয়ে আগ্রহ প্রকাশ করে। একইভাবে তেল বিপণন সংস্থাগুলিও পর্যায়ক্রমে এই ক্ষেত্রে আগ্রহ প্রকাশ করে।
অনুষ্ঠানের ভাষণে শ্রী ধর্মেন্দ্র প্রধান জানান, অতিমারীর চিঠি সমস্যা সত্ত্বেও তেল সংস্থাগুলি জ্বালানী ক্ষেত্রে সরবরাহ চালিয়ে যেতে গুরুত্বপূর্ণ ভূমিকা পালন করেছে। এই জাতীয় সংকটে তেল বিপণন সংস্থাগুলি ব্যবসায়িক স্বার্থকে পিছনে ফেলে চিকিৎসা অক্সিজেন সরবরাহের জন্য এগিয়ে এসেছে। তাদের এই উদ্যোগকে সাধুবাদ জানান কেন্দ্রীয় মন্ত্রী। বিভিন্ন উদ্যোগ গ্রহণের মাধ্যমে দেশের বিভিন্ন প্রান্তে সুষ্ঠুভাবে তরল অক্সিজেন পরিবহণের ক্ষেত্রে ইন্ডিয়ান অয়েল যে গুরুত্বপূর্ণ ভূমিকা পালন করেছে তারজন্য প্রশংসা ব্যাক্ত করেন শ্রী প্রধান।
ইন্ডিয়ান অয়েলের টিকরিকালান টার্মিনাল থেকে রান্নার কাজের ক্ষেত্রে ব্যবহৃত তেল ভিত্তিক বায়ো ডিজেলের প্রথম সরবরাহের সূচনা প্রসঙ্গে শ্রী প্রধান বলেন, ভারতে জৈব জ্বালানী ক্ষেত্রে এটি একটি যুগান্তকারী ঘটনা। এতে দেশের অর্থনীতি যেমন মজবুত হবে তেমনি দেশীয় পদ্ধতিতে বায়ো ডিজেল সরবরাহের ক্ষেত্রে গতি আসবে। এমনকি বিদেশ থেকে তেল আমদানির ওপর নির্ভরতা কমবে ও গ্রামীণ কর্মসংস্থানের সৃষ্টি হবে। এক্ষেত্রে তেল বিপণন সংস্থাগুলির গুরুত্বপূর্ণ ভূমিকার কথাও উল্লেখ করেন তিনি। অনুষ্ঠানে পেট্রোলিয়াম ও প্রাকৃতিক গ্যাস মন্ত্রকের সচিব এবং ইন্ডিয়ান অয়েলের চেয়ারম্যান বক্তব্য রাখেন।
SC/SS/NS
(Visitor Counter : 210